Dva NASA-ina astronauta stacionirana na međunarodnoj svemirskoj postaji (ISS) danas u neplaniranoj svemirskoj šetnji popravljaju jedan od ključnih sistema na kojem je uočen kvar.

U četvrtak, posada ISS-a zamijetila je pahulje amonijaka kako cure iz zavojnice za hlađenje na lijevoj strani postaje. Tekući amonijak je ključno sredstvo za hlađenje elektronskih sustava koji napajaju ISS.



Live video from your Android device on Ustream

- Plan je promijeniti pumpu u ovoj svemirskoj šetnji, rekao je voditelj NASA-inog programa ISS.

- Najvjerojatniji uzrok curenja je kvar na pumpi, rekao je.

NASA tvrdi kako posada ISS-a za sada nije u opasnosti, te kako je pumpa za tekući amonijak u tom dijelu sustava isključena kako bi se sačuvala tekućina za hlađenje.

Astronauti Chris Cassidy i Tom Mashburn danas su napustili ISS kako bi pregledali, i po potrebi zamijenili sumnjivu pumpu.